CELEX: 32013R0492
Language: mt
Date: 2013-05-28 00:00:00
Title: Regolament ta’ Implimentazzjoni tal-Kummissjoni (UE) Nru 492/2013 tat- 28 ta’ Mejju 2013 li jemenda r-Regolamenti (KE) Nru 533/2007, (KE) Nru 536/2007 u (KE) Nru 442/2009 fejn jidħlu l-kwantitajiet disponibbli għall-kwoti tariffarji tal-importazzjoni skont dawn ir-Regolamenti

29.5.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 142/1
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 492/2013
   tat-28 ta’ Mejju 2013
   li jemenda r-Regolamenti (KE) Nru 533/2007, (KE) Nru 536/2007 u (KE) Nru 442/2009 fejn jidħlu l-kwantitajiet disponibbli għall-kwoti tariffarji tal-importazzjoni skont dawn ir-Regolamenti
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u partikolarment l-Artikolu 144(1) tiegħu, flimkien mal-Artikolu 4 tiegħu,
   Billi:
   
               (1)
            
            
               Ir-Regolamenti tal-Kummissjoni (KE) Nru 533/2007 tal-14 ta’ Mejju 2007 li jiftaħ u jamministra kwoti tariffarji fis-settur tal-laħam tat-tjur (2), (KE) Nru 536/2007 tal-15 ta’ Mejju 2007 li jiftaħ u jamministra kwota tariffarja għal-laħam tat-tjur allokata għall-Istati Uniti tal-Amerika, (3) u (KE) Nru 442/2009 tas-27 ta’ Mejju 2009 li jiftaħ u jipprovdi għall-amministrazzjoni ta’ kwoti tariffarji tal-Komunità fis-settur tal-laħam tal-majjal (4), jiftħu kwoti tariffarji għal ċerti kwantitajiet ta’ prodotti tal-laħam tat-tjur u tal-laħam tal-majjal.
            
         
               (2)
            
            
               Il-Ftehim fil-forma ta’ Skambju ta’ Ittri bejn l-Unjoni Ewropea u l-Istati Uniti tal-Amerika skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 rigward il-modifika tal-konċessjonijiet fl-iskedi tar-Repubblika tal-Bulgarija u tar-Rumanija matul l-adeżjoni tagħhom fl-Unjoni Ewropea, approvat bid-Deċiżjoni tal-Kunsill 2013/125/UE (5), jipprovdi għal aktar kwantitajiet koperti mill-kwota tariffarja tal-importazzjoni għall-prodotti tal-laħam tat-tjur u tal-laħam tal-majjal li jridu jingħataw mill-Unjoni. Għaldaqstant għandhom jiġu aġġustati l-kwantitajiet disponibbli għall-kwoti tariffarji tal-importazzjoni tal-Unjoni għal-laħam tat-tjur u għal-laħam tal-majjal.
            
         
               (3)
            
            
               Ir-Regolamenti (KE) Nru 533/2007, (KE) Nru 536/2007 u (KE) Nru 442/2009 għandhom jiġu emendati skont dan.
            
         
               (4)
            
            
               Il-miżuri previsti f’dan ir-Regolament huma skont l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,
            
         ADOTTAT DAN IR-REGOLAMENT:
   Artikolu 1
   L-Anness I tar-Regolament (KE) Nru 533/2007 huwa emendat skont l-Anness I ta’ dan ir-Regolament.
   Artikolu 2
   L-Anness I tar-Regolament (KE) Nru 536/2007 huwa emendat skont l-Anness II ta’ dan ir-Regolament.
   Artikolu 3
   L-Anness I tar-Regolament (KE) Nru 442/2009 huwa emendat skont l-Anness III ta’ dan ir-Regolament.
   Artikolu 4
   Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   Għandu japplika mis-sena tal-kwota li tibda fl-1 ta’ Lulju 2013.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-28 ta’ Mejju 2013.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 299, 16.11.2007, p. 1.
   
      (2)  ĠU L 125, 15.5.2007, p. 9.
   
      (3)  ĠU L 128, 16.5.2007, p. 6.
   
      (4)  ĠU L 129, 28.5.2009, p. 13.
   
      (5)  ĠU L 69, 13.3.2013, p. 4.
   
      ANNESS I
      It-Tabella fl-Anness I tar-Regolament (KE) Nru 533/2007 hija emendata kif ġej:
      
                  (1)
               
               
                  fir-ringiela tal-Grupp Nru P2, l-annotazzjoni fil-kolonna “Kwantitajiet annwali (f’tunnellati)” hija sostitwita bi “8 570”;
               
            
                  (2)
               
               
                  fir-ringiela tal-Grupp Nru P3, l-annotazzjoni fil-kolonna “Kwantitajiet annwali (f’tunnellati)” tinbidel bi “2 705”;
               
            
                  (3)
               
               
                  fir-ringiela tal-Grupp Nru P4, l-annotazzjoni fil-kolonna “Kwantitajiet annwali (f’tunnellati)” tinbidel bi “1 781”;
               
            
   
      ANNESS II
      Fit-tabella fl-Anness I tar-Regolament (KE) Nru 536/2007, l-annotazzjoni fil-kolonna “Kwantità totali mill-1 ta’ Lulju 2006 ’il quddiem (f’tunnellati)” tinbidel bi “21 345” u t-titolu ta’ dik il-kolonna jinbidel bi “Kwantità annwali (f’tunnellati)”.
   
   
      ANNESS III
      L-Anness I tar-Regolament (KE) Nru 442/2009 huwa emendat kif ġej:
      
                  (1)
               
               
                  fil-Parti A tat-tabella, fir-ringiela għall-ordni bin-numru 09.0123, l-annotazzjoni fir-raba’ kolonna “Kwantità f’tunnellati (il-piż tal-prodott)” tinbidel bi “6 135”;
               
            
                  (2)
               
               
                  fil-Parti B tat-tabella, fir-ringiela għall-ordni bin-numru 09.4170, l-entrata fir-raba’ kolonna “Kwantità f’tunnellati (il-piż tal-prodott)” hija sostitwita bi “4 922”.